విద్యార్థినులకు ప్రిన్సిపాల్ ఆదేశం న్యూఢిల్లీ, మార్చి7: ‘‘దుస్తులు మార్చుకునే సమయంలో కూడా రూమ్ తలుపులు మూసుకోవడానికి వీల్లేదు’’ ఇది కేరళలోని ఉపాసన నర్సింగ్ కాలేజీ ప్రిన్సిపాల్ పెట్టిన వింత నిబంధన! దీనికి సదరు ప్రిన్సిపాల్ చెప్పిన కారణమేమిటో తెలుసా! అలా తలుపులు మూసుకుని ఉంటే విద్యార్థినులు స్వలింగ సంపర్కానికి అలవాటు పడతారని, లేక సెల్ఫోన్లను రహస్యంగా ఉపయోగిస్తారని ఆయన సెలవిచ్చారు. వీటిని నియంత్రించడానికి వీలుగానే ఈ చర్యల తీసుకున్నామని ఆ ప్రిన్సిపాల్ పేర్కొన్నారు. దీనిపై నర్సింగ్ విద్యార్థినులు నిరసన వ్యక్తం చేస్తున్నారు. అంతేకాక ప్రిన్సిపాల్ కులవివక్ష చూపిస్తున్నారంటూ నిరసన వ్యక్తం చేస్తున్నారు. ఆయనను వెంటనే సస్పెండ్ చేయాలని డిమాండ్ చేస్తున్నారు.
vidyaarthinulaku prinsipal aadesam newdhilly, marchi7: ‘‘dustulu maarchukune samayamlo kuudaa room talupulu moosukoovadaaniki veelledu’’ idhi keralaloni upaasana narsing callagy prinsipal pettina vinta nibandhana! deeniki sadaru prinsipal cheppina karanamemito telusa! alaa talupulu moosukuni unte vidyaarthinulu swalinga samparkaaniki alavaatu padataarani, leka selphonlanu rahasyamgaa upayogistaarani aayana selavicchaaru. veetini niyantrinchadaaniki veelugaane ee charyala teesukunnamani aa prinsipal perkonnaru. deenipai narsing vidyaarthinulu nirasana vyaktam chestunnaru. antekaka prinsipal kulavivaksha chuupistunnaarantuu nirasana vyaktam chestunnaru. aayananu ventane suspend cheyalani demand chestunnaru.